ΓΡΑΠΤΗ ΕΡΩΤΗΣΗ E-2233/99

υποβολή: Christopher Huhne (ELDR) προς την Επιτροπή

(1 Δεκεμβρίου 1999)

Θέμα: Εισροές κεφαλαίων στην Ελβετία

Παρακαλείται η Επιτροπή να παρουσιάσει λεπτομερώς τις ακαθάριστες και καθαρές εισροές κεφαλαίων στην Ελβετία, τις ακαθάριστες εισροές, όπου είναι δυνατόν, κατά προέλευση και κατά τύπο αγοραζόμενου μέσου (τραπεζικές καταθέσεις, ομόλογα κλπ.) σε καθένα από τα τελευταία δέκα χρόνια. χει σημειωθεί κάποια αξιοσημείωτη μεταβολή στις εισροές ως αποτέλεσμα (α) της συζήτησης που διεξάγεται στην Ελβετία, συμπεριλαμβανομένου του δημοψηφίσματος, ως προς το χαρακτήρα των σχέσεών της με την ΕΕ και (β) της πρότασης της Επιτροπής για παρακράτηση φόρου (στην οδηγία για τις καταθέσεις);

Απάντηση του κ. Solbes Mira Εξ ονόματος της Επιτροπής

(21 Ιανουαρίου 2000)

Η Επιτροπή αποστέλλει κατευθείαν στο Αξιότιμο Μέλος και στη Γραμματεία του Κοινοβουλίου τιςπάρχουσες στατιστικές (στατιστικές του Διεθνούς Νομισματικού Ταμείου (ΔΝΤ), χρηματοοικονομικοί λογαριασμοί), από τους οποίους συνάγεται ότι σημειώθηκε καθαρή αύξηση των εκροών κεφαλαίου από την Ελβετία κατά το χρονικό διάστημα 1989-1998. Αυτό αντιστοιχεί σε γενικές γραμμές σε αύξηση της εγχώριας αποταμίευσης έναντι των εγχώριων επενδύσεων, που διοχετεύθηκαν στο εξωτερικό. Μεταξύ των διαφόρων μορφών ροών, οι άμεσες επενδύσεις εμφανίζουν σημαντική τάση αύξησης των καθαρών εκροών, ενώ οι επενδύσεις χαρτοφυλακίου και οι βραχυπρόθεσμες ροές («Άλλες ροές» στις στατιστικές) παρουσιάζουν σημαντικές διακυμάνσεις. Οι σημαντικότερες αυξήσεις των επενδύσεων χαρτοφυλακίου εντοπίζονται στις δύο περιόδους 1993-1994 και 1996-1997, ενώ αυτές των βραχυπρόθεσμων καθαρών εκροών στο 1990 και 1998 αντίστοιχα. Οι κινήσεις που παρατηρήθηκαν, καθώς και οι συνακόλουθες ακαθάριστες ροές, συμπίπτουν μάλλον με τις περιόδους έντονης αστάθειας στις χρηματαγορές (περίοδοι των νομισματικών κρίσεων στην Ευρώπη, για παράδειγμα, και γενικότερη κρίση των μετοχών κατά την περίοδο 1992-1994, αύξηση της διεθνούς παρουσίας των Ελβετικών τραπεζών που άρχισε το 1995, γενικότερες οικονομικές κρίσεις του 1997-1998. Σε αυτές πρέπει να προστεθούν οι κινήσεις των αγορών λόγω της έλευσης της οικονομικής και νομισματικής ένωσης). Τα ενδεχόμενα αποτελέσματα από τα γεγονότα που αναφέρει το Αξιότιμο Μέλος σημειώθηκαν πραγματικά στην περίπτωση των άμεσων επενδύσεων.

Οι εσωτερικές άμεσες επενδύσεις εμφανίζουν έντονη πτώση κατά το 1992-1993, στη συνέχεια όμως ανέκαμψαν στα προγενέστερα επίπεδα. Αντίθετα, οι εξωτερικές άμεσες επενδύσεις άρχισαν να αυξάνονται μετά το 1992, ενώ κατά το προηγούμενο χρονικό διάστημα ήταν σχετικά σταθερές. Οι εξελίξεις αυτές μπορούν, ίσως, να αποδοθούν σε κάποιο βαθμό στη μεταβολή της εμπιστοσύνης προς την Ελβετική οικονομία μετά από το δημοψήφισμα.

Πέραν των ανωτέρω, από τις εξελίξεις των κεφαλαιακών ροών από τον ένα χρόνο στον άλλο δεν συνάγεται ότιπήρξαν σημαντικές επιπτώσεις από το δημοψήφισμα ή από την πρόταση οδηγίας της Κοινότητας για την εξασφάλιση ελάχιστης φορολογίας των εισοδημάτων από αποταμίευσηπό μορφή καταβολής τόκων εντός της Κοινότητας(1). Οι εξελίξεις που αναφέρονται προηγουμένως, καθώς και τάσεις μεγαλύτερης διάρκειας, όπως η παγκοσμιοποίηση των χρηματαγορών, συνέβαλαν στο να επηρεάσουν τις κεφαλαιακές ροές και να αποτελέσουν αιτία των διακυμάνσεών τους. Ωστόσο, οι προσπάθειες της Κοινότητας για την εναρμόνιση της φορολογίας εισοδημάτων από κεφάλαια ενδέχεται να οδηγήσουν σε κάτι τέτοιο, από τη στιγμή που θα εγκριθεί νέα οδηγία για τη φορολογία εισοδημάτων από κεφάλαια και το κοινό, καθώς και η αγορά θα είναι σε θέση να γνωρίζουν το ακριβές περιεχόμενο της νέας νομοθεσίας, την ημερομηνία και το πεδίο εφαρμογής της.

(1) ΕΕ C 212 της 8.7.1998.